Mil Mi-32
Mi-32 – SSRS sukurtas itin sunkaus trijų rotorių krovininio sraigtasparnio projektas, M. L. Milo konstruktorių biuro pasiūlytas 1977 m. ir parengtas 1982 m. Pagrindinė konstruktoriams iškelta užduotis buvo užtikrinti 55 tonų keliamąją galią. Tokį sraigtasparnį buvo planuojama naudoti sunkių krovinių pervežimui atokiose SSRS vietovėse, kuriose nėra aerodromų, geležinkelio ir kelių. Buvo planuojama, kad Mi-32 bus naudojamas ten, kur nepakakdavo mažesnės keliamosios galios senesnių krovininių sraigtasparnių Mi-6 ir „skraidančio krano“ Mi-10K.